**Ar galima įteikti nominaciją? (2023-12-04)**

**Nominuoti** – įvardyti, pavadinti, skirti kurioms nors pareigoms. Tarptautinis veiksmažodis **nominuoti** vartojamas ir su naudininku – reikšme „pristatyti kam“, pvz.: Mokslo pažangos premijai **nominuoti** trijų skirtingų sričių atstovai, ir su įnagininku – reikšme „apdovanoti kuo“ , pvz., Filmo kūrėjai **nominuoti** keturiais „Oskarais“.

Reikėtų atsiminti, kad kultūros šviesuoliams **negali būti** teikiama „Žiburio“, „Varpo“ ar „Dobilo“ **nominacija,** žmonės yra nominuojami, tai yra įvardijami, už kažkokius nuopelnus, teikiamos kandidatūros nominacijoms. Sakykime, Laukutėnų bendruomenės centras **nominuota**s (įvardintas) už kultūrinių tradicijų puoselėjimą ir jam bus įteikta „Žiburio**“ statulėlė *(ne******nominacija)*.**

**Taigi nominacijos teikti negalima, nes ji – ne daiktas, jos nepačiupinėsi. Teikime diplomus, gėles, suvenyrus ar kt., bet ne nominacijas.**

 *Parengė kalbos tvarkytoja Inga Radzevičienė*